|  |
| --- |
| Pavadinimas: Statiška ir dinamiška tikrovė. |
| Dalykas: Filosofija |
| Klasė: III gimnazijos |
| Pasiekimų sritis: Pažinimo problema |
| Mokymo(si) turinio tema: 22.2.3. Statiška ir dinamiška tikrovė. |
| Ilgalaikio plano dalis (nurodoma kokios temos/-ų prieš tai buvo mokomasi): [Platono ola ir I. Kanto transcendentalinė filosofija.](https://emokykla.lt/bendrosios-programos/visos-bendrosios-programos/33#collapse-simple-148s-14mR-5S9R) |
| Valandų skaičius nurodytas ilgalaikiame plane: 8 |
| Mokymosi uždaviniai (pamatuojami) ir vertinimo kriterijai: Įvardins kas teikia žmogui pagrindą nuolatos kintančiame pasaulyje.  Sudarys minčių žemėlapį apie tai kaitą ir stabilumą.  Savais žodžiais paaiškins Tomo Akviniečio pirmąjį Dievo buvimo įrodymą.  Paaiškins kokią svarbą Aristotelis teikė juslėms.  Parašys esė duota tema, pagal esė vertimo kriterijus. |
| Galimi mokymo(si) metodai, siūloma veikla: teksto skaitymas, debatai, diskusiniai klausimai, darbas individualiai ir grupėse, esė rašymas. |
| Mokymui(si) skirtas turinys, pateikiamas tekstu, vaizdu, su nuorodomis ir pan. |
| Užduotys, skirtos pasiekti mokymosi uždavinių (vertinimo instrukciją rengti pagal 2 priedą) |
| Užduotys, skirtos vertinimui ir įsivertinimui (vertinimo instrukciją rengti pagal 2 priedą) |
| Namų darbai (jei reikia, nurodykite, kokius namų darbus mokiniai turėtų atlikti) dalį šių užduočių mokytojas (-a) gali skirti namų darbams arba savarankiškam darbui. |
| Siūloma papildoma medžiaga / literatūra / skaitmeninės mokymo priemonės (SMP)  Visos pamokoje naudojamos internetinės svetainės nurodytos prie kiekvienos pamokos temos atskirai. |
| Reikalingi materialiniai ir technologiniai ištekliai: išmanioji lenta arba projektorius, internetas. |

**1-2 pamokos**

***Užduotis Nr. 1.*** Sudarykite minčių žemėlapį tema – kas teikia žmogui pagrindą kintančiame pasaulyje?

***Užduotis Nr. 2.***Atsakykite į klausimus:

* Remdamiesi savo patirti atsakykite, ar esame pastovių, nekintančių dalykų?
* Kas žmoguje kinta, o kas lieka pastovu?

***Užduotis Nr. 3***. Pasižiūrėkite animacinį filmuką “Matilda ir atsarginė galva” (KEUB duomenų bazė), rež. Ignas Meilūnas, 2020.

Susiekite animacinio filmuko pagrindinę mintį su statiškumo ir dinamiškumo tema.

**3 pamoka**

***Užduotis Nr. 1.*** Atsakykite į klausimus.

1. Įstatykite trūkstamus žodžius.

Parmenidas teigė, kad viskas, kas yra, egzistuoja ...................................., .....................................ir yra nedaloma visuma.

laikinai

kinta

amžinai

nekinta

1. Paaiškinkite kodėl Herakleito pozicija, kad visa visatoje yra nuolatinėje kaitoje, yra priešinga Talio filosofijai?
2. Kurią tikrovę Platonas laikė kintančia, o kurią pastovia?
3. Kuris filosofas kalbėjo apie tai kad, kad stabilu yra tik tai, kad viskas pasaulyje nuolatos kinta?
4. Kurie filosofai yra laikomi atomizmo teorijos pradininkais?

**4 pamoka**

***Užduotis Nr. 1.*** Surenkite diskusiją tema – kas padeda žmogui išlikti nuolatos kintančiame pasaulyje?

Diskusijoje aptarkite šiuos klausimus:

* Ar žmogui būtina turėti stabilius, nekintančius “ramsčius” savo gyvenime? Kas jie galėtų būti, pateikite pavyzdžių?
* Ar įmanoma gyventi be jokio stabilumu, pavyzdžiui, nuolat keliaujant iš vienos šalies į kitą, neprisirišant prie jokios aplinkos ir žmonių?

**5 pamoka**

***Užduotis Nr. 1.*** Perskaitykite T. Sodeikos, J. Baranovos vadovėlio “Filosofija” skyriuje „Religija“ pateiktą Tomo Akviniečio teksto ištrauką „Dievas – pirmasis judintojas“ (p. 424).

Klausimas:

* Savais žodžiais paaiškinkite pirmąjį Tomo Akviniečio sukurtą Dievo buvimo įrodymą. Kodėl Dievas – nejudantis?
* Kokių dar žinote Dievo buvimo įrodymų? Pateikite pavyzdžių, kuo jie panašūs, kuo skiriasi? Ar visuose Dievas – nekintantis, stabilus?

**6 -7 pamokos**

***Užduotis Nr. 1.*** Atsakykite į klausimus.

* Kodėl Aristotelis kintančias jusles laikė svarbiu žinių šaltiniu?
* Sudėliokite teiginius iš eilės vis didesnio abstraktumo linkme.

Tiesą atrandame svarstydami savo pasaulio pažinimą.

Pasitelkę pojūčius ir protą suprantame, kas šunį daro šunimi.

Matome skirtingus sąvokos “šuo” įsikūnijimus pasaulyje.

Atpažįstame bendrus visų šunų bruožus.

(Užduotyje naudojami teiginiai iš knygos *Filosofija*. *Pegaso kolekcija*. Alma littera. Vilnius, 2016 ,p. 58)

***Užduotis Nr. 2.*** Nusipieškite šunį ir sužymėkite, kas šunyje yra kintama dalis, o kas yra pastovi?

**8 pamoka**

***Užduotis Nr. 1.*** Sudarykite minčių žemėlapį tema/nupieškite komiksą/sukurkite filosofinę esė (pasirinkite vieną iš galimybių):

Antrą kartą į tą pačią upę neįbrisi. (Herakleitas)

**1-2 pamokos.** Užduoties Nr. 1 vertinimo instrukcija / kriterijai

|  |  |  |
| --- | --- | --- |
| **Atsakymo pavyzdys** | **Taškai** | **Pastabos** |
| Mokiniai pildo minčių žemėlapį, užduotyje pateikti pavyzdiniai klausimai, galima sugalvoti ir savo klausimų. Svarbu užpildyti kuo išsamesnį minčių žemėlapį tema: kas teikia žmogui pagrindą kintančiame pasaulyje? |  | Nevertinama taškais arba vertinama pagal mokytojo (-os) sugalvotą vertinimo sistemą |

**1-2 pamokos.** Užduoties Nr. 2 vertinimo instrukcija / kriterijai

|  |  |  |
| --- | --- | --- |
| **Atsakymo pavyzdys** | **Taškai** | **Pastabos** |
| Mokiniai apskritimo centre surašo kas jiems siejasi su menu: parodos, kūrybos džiaugsmas, piešimas ir pan. Apskritimo išorėje surašo kas nesisieja, pavyzdžiui, kelionės. Bet tai gali būti pretekstas diskusijai, gal ne visi su tuo sutiks, pateiks savo argumentų ir pan.  Atsakymai į klausimus:   * Ar yra dalykų, kurie negalėtų būti sietini su menu? Kodėl?   Mokinių atsakymai gali būti įvairūs, svarbu kaip jie argumentuos.   * Pasvarstykite, kokia meno reikšmė žmogui?   Meno reikšmė žmogui gali būti labai skirtinga: vieną meno kūryinys gali paskatinti pažvelgti į kokį nors reiškinį visai kitaip, nei jis buvo įpratęs galvoti, kitą gali sukrėsti, dar kitam gali nieko nereikšti. Mokinių atsakymai gali būti įvairūs, svarbu kaip jie argumentuos. |  | Nevertinama taškais arba vertinama pagal mokytojo (-os) sugalvotą vertinimo sistemą |

**3 pamoka.** Užduoties Nr. 1 vertinimo instrukcija / kriterijai

|  |  |  |
| --- | --- | --- |
| **Atsakymo pavyzdys** | **Taškai** | **Pastabos** |
| ***Užduotis Nr. 1.*** Atsakykite į klausimus.   1. Įstatykite trūkstamus žodžius.   Parmenidas teigė, kad viskas, kas yra, egzistuoja amžinai, nekinta ir yra nedaloma visuma.   1. Paaiškinkite kodėl Herakleito pozicija, kad visa visatoje yra nuolatinėje kaitoje, yra priešinga Talio filosofijai?   Talis, priešingai nei Herakleitas, siekė apibrėžti daiktus, nurodydamas į nekintančią jų esmę.   1. Kurią tikrovę Platonas laikė kintančia, o kurią pastovia?   Kintanti – šešėlių tikrovė.  Pastovi – idėjų tikrovė.   1. Kuris filosofas kalbėjo apie tai kad, kad stabilu yra tik tai, kad viskas pasaulyje nuolatos kinta?   Herakleitas   1. Kurie filosofai yra laikomi atomizmo teorijos pradininkais?   Leukipas ir Demokritas |  | Nevertinama taškais arba vertinama pagal mokytojo (-os) sugalvotą vertinimo sistemą |

**4 pamoka.** Užduoties Nr. 1 vertinimo instrukcija / kriterijai

|  |  |  |
| --- | --- | --- |
| **Atsakymo pavyzdys** | **Taškai** | **Pastabos** |
| Mokiniai galvoja argumentus, dalyvauja diskusijoje. |  | Nevertinama taškais arba vertinama pagal mokytojo (-os) sugalvotą vertinimo sistemą |

**5 pamoka.** Užduoties Nr. 1 vertinimo instrukcija / kriterijai

|  |  |  |
| --- | --- | --- |
| **Atsakymo pavyzdys** | **Taškai** | **Pastabos** |
| Klausimas:   * Savais žodžiais paaiškinkite pirmąjį Tomo Akviniečio sukurtą Dievo buvimo įrodymą. Kodėl Dievas – nejudantis?   Dievas yra pirmasis judintojas, t.y. tas, kuris suteikia judėjimą kitiems dalykams, todėl jis pats negali būti judantis, kintantis, nes yra visa ko pradžia.   * Kokių dar žinote Dievo buvimo įrodymų? Pateikite pavyzdžių, kuo jie panašūs, kuo skiriasi? Ar visuose Dievas – nekintantis, stabilus?   Pavyzdžiui, Anzelmo Kenterberiečio Dievo buvimo įrodymas. Daugelyje šių įrodymų Dievas yra tai kas stabilu, kas suteikia pradžią kitiems ir turi visas įmanomas savybes. |  | Nevertinama taškais arba vertinama pagal mokytojo (-os) sugalvotą vertinimo sistemą |

**6-7 pamokos.** Užduoties Nr. 1 ir Nr. 2 vertinimo instrukcija / kriterijai

|  |  |  |
| --- | --- | --- |
| **Atsakymo pavyzdys** | **Taškai** | **Pastabos** |
| * Kodėl Aristotelis kintančias jusles laikė svarbiu žinių šaltiniu?   Nuo juslių prasideda pažinimo procesas, nes jos leidžia įžvelgti skirtumus tarp daiktų. Be juslių negalėtume susidaryti tikslaus tikrovės vaizdo.   * Sudėliokite teiginius iš eilės vis didesnio abstraktumo linkme.   Matome skirtingus sąvokos “šuo” įsikūnijimus pasaulyje.  Atpažįstame bendrus visų šunų bruožus.  Pasitelkę pojūčius ir protą suprantame, kas šunį daro šunimi.  Tiesą atrandame svarstydami savo pasaulio pažinimą.  Kas šunyje yra kintama dalis, o kas yra pastovi?  Pastovi dalis - gyvūnas, turi keturias kojas, loja.  Kintanti dalis – spalva, dydis, kailio ilgis. |  | Nevertinama taškais arba vertinama pagal mokytojo (-os) sugalvotą vertinimo sistemą. |

**8 pamoka.** Užduoties Nr. 1 vertinimo instrukcija / kriterijai

|  |  |  |
| --- | --- | --- |
| **Atsakymo pavyzdys** | **Taškai** | **Pastabos** |
| Mokiniai sudaro minčių žemėlapį tema/nupiešia komiksą/sukuria filosofinę esė (pasirenka vieną iš šių galimybių) tema:  Antrą kartą į tą pačią upę neįbrisi. (Herakleitas) |  | Rekomenduojama vertinti pagal esė vertinimo kriterijus.  Ši užduotis gali būti skirta pasikartojimui arba savarankiškam žinių gilinimui. |

Parengė Sigita Šilingaitė